Arnfinn Bergmann

Arnfinn Bergmann (født 14. oktober 1928 i Trondheim (Strinda), død 13. februar 2011Arnfinn Bergmann er død NRK.no 14. februar 2011) var en norsk skihopper. Hans store sesong var 1952; da vant han både NM, VM, Holmenkollrennet og gullmedaljen under OL-hopprennet. Han er den eneste norske hopperen som har vunnet alt dette i én og samme sesong.

Bergmann vokste opp i et arbeidermiljø på Pappenheim i Trondheim og meldte seg tidlig inn i Sportsklubben Freidig, som på den tiden ble ansett som en «borgerklubb». I VM i Lake Placid 1950 tok han bronse.Trøndersk Skilaug - Arnfinn Bergmann I 1953 vant han den italienske hoppuka, og i 1955 vant han den sveitsiske hoppuka. Han ble tildelt Holmenkollmedaljen i 1956, og tok til sammen fire NM-gull; som junior i 1948 og som senior i 1952, 1953 og 1958. Han har også NM-bronsemedaljer fra 1949, 1955, 1957 og 1959. 

I det spesielle hopprennet under OL Oslo i 1952 ble det norsk dobbeltseier med Torbjørn Falkangers sølvmedalje. 

Han hadde utdannelse fra Statens gymnastikkskole og var dessuten utdannet cand. mag. med historie som fag. Han arbeidet omtrent 30 år som lærer i Oslo (bl.a. som gymnastikklærer ved  Kirkeveien realskole (lokaler på Majorstuen og Marienlyst skoler)) og Bærum, lengst ved Hosletoppen ungdomsskole der han var i 25 år.

Som pensjonist vendte han hjem til Trondheim og arbeidet med å utvikle skimuseet på Trøndelag Folkemuseum, Sverresborg.

 Medaljer i norske mesterskap 
Plassering Øvelse ÅrGull  Spesielt hopprenn  1952, 1953, 1958Bronse  Spesielt hopprenn  1949, 1955, 1957, 1959

 Referanser 

 Litteratur 


 Eksterne lenker 




Kategori:Norske skihoppere
Kategori:Olympiske mestere for Norge
Kategori:Vinnere av Holmenkollmedaljen
Kategori:Deltakere for Norge under Vinter-OL 1952
Kategori:Skihoppere under Vinter-OL 1952
Kategori:Norgesmestere i skihopp
Kategori:Personer fra Trondheim kommune
Kategori:Juniornorgesmestere
Kategori:Deltakere for Norge under Ski-VM 1950